കാഷ്മീര് വിഘടനവാദി നേതാവ് ഗീലാനിയുടെ മൃതദേഹത്തില് പാക് പതാക യുഎപിഎ ചുമത്തി കേസെടുത്തു ശ്രീനഗര്: കാഷ്മീരിലെ വിഘടനവാദി നേതാവായ സയിദ് അലി ഷാ ഗീലാനിയുടെ മൃതദേഹത്തില് പാകിസ്ഥാന്റെ ദേശീയ പതാക പുതപ്പിച്ച സംഭവത്തില് പോലീസ് യുഎപിഎ ചുമത്തി കേസെടുത്തു. മൃതദേഹം സംസ്കരിക്കാന് പോലീസ് ഏറ്റെടുക്കുന്നതിനു മുന്പായിരുന്നു പാക് പതാക പുതപ്പിച്ചത്. സംഭവത്തില് ആരെയും അറസ്റ്റ് ചെയ്തിട്ടില്ല. കാഷ്മീരില് ഗിലാനിയുടെ മരണത്തെ തുടര്ന്ന് ഇന്റര്നെറ്റും മൊബൈല് ഫോണ് സര്വീസും റദ്ദാക്കിയിരുന്നു. കഴിഞ്ഞ ദിവസം ഇന്റര്നെറ്റ് സര്വീസ് പുനസ്ഥാപിച്ചതിനു ശേഷം പാക് പതാക പുതപ്പിച്ച ഗീലാനിയുടെ മൃതദേഹത്തിന്റെ ദൃശ്യങ്ങള് സമൂഹമാധ്യമങ്ങളിലൂടെ പ്രചരിച്ചിരുന്നു. ഇതോടെ പോലീസ് വീണ്ടും ഇന്റര്നെറ്റ് സേവനങ്ങള് തടഞ്ഞു. ആളുകള് കൂട്ടംകൂടുന്നതിനും നിരോധനം ഏര്പ്പെടുത്തി. വാര്ധക്യസസഹജമായ രോഗങ്ങളെത്തുടര്ന്ന് ബുധനാഴ്ച രാത്രിയിലായിരുന്നു ഗീലാനിയുടെ അന്ത്യം.The post കാഷ്മീര് വിഘടനവാദി നേതാവ് ഗീലാനിയുടെ മൃതദേഹത്തില് പാക് പതാക യുഎപിഎ ചുമത്തി കേസെടുത്തു first appeared on MalayalamExpressOnline.